
Na osnovu člana 16. stav (1) tačka a) Odluke o subvencioniranju stambenog zbrinjavanja mladih za 2026. godinu, Vlade Unsko-sanskog kantona, broj: 03-02-44-866/2026 od 29.7.2026. godine, Ministarstvo za građenje, prostorno uređenje i zaštitu okoliša Unsko-sanskog kantona raspisuje:


JAVNI POZIV
za subvencioniranje stambenog zbrinjavanja mladih za 2026. godinu


I. PREDMET JAVNOG POZIVA
Predmet javnog poziva je podnošenje prijave i utvrđivanje konačne rang liste kandidata za subvencioniranje stambenog zbrinjavanja mladih za 2026. godinu Ministarstva za građenje, prostorno uređenje i zaštitu okoliša (u daljem tekstu: Ministarstvo).
	Sredstva za subvencioniranje stambenog zbrinjavanja mladih planirana su u Budžetu Unsko-sanskog kantona za 2026. godinu, u okviru Ministarstva na  ekonomskom kodu  614200, subanalitika JAM001 – Tekući transferi pojedincima.
	

II. CILJ PROJEKTA, VISINA SREDSTAVA I KORISNICI 

1. Cilj projekta:
Sredstva se dodjeljuju s ciljem da se pruži podrška mladima da na povoljniji način riješe svoje stambeno pitanje kroz kupovinu stana ili kuće, kao i izgradnju ili nadogradnju stambene jedinice. Također, ova sredstva se dodjeljuju i s ciljem poduzimanja demografskih mjera sa pozitivnim efektom usmjerenim na smanjenje iseljavanja stanovništva.

2. Visina sredstava koja se dodjeljuju:
Ukupan fond sredstava za podnošenje prijave planiran je Budžetom Unsko-sanskog kantona za 2026. godinu u iznosu od 400.000,00 KM. 
Ministarstvo na ime subvencioniranja stambenog zbrinjavanja mladih kandidatu po redoslijedu sa konačne rang liste isplaćuje iznos od 8.000,00 KM.
U zavisnosti od broja zaprimljenih prijava Ministarstvo može na ime subvencioniranja stambenog zbrinjavanja mladih, kandidatu po redoslijedu sa konačne rang liste isplatiti i veći iznos od gore navedenog iznosa.

3. Korisnici projekta:
Sredstva se dodjeljuju mladim za stambeno zbrinjavanje na području Unsko-sanskog kantona za 2026. godinu.


III. UVJETI ZA SUBVENCIONIRANJE STAMBENOG ZBRINJAVANJA  MLADIH 
Uvjeti koje kandidat za subvencioniranje stambenog zbrinjavanja mladih mora ispuniti su:
a) da je starosne dobi od navršenih 18 godina do manje od navršenih 38 godina u momentu podnošenja prijave, odnosno da danom podnošenja prijave ima navršenih 18 godina starosti odnosno da nije navršio 38 godina života,
b) da je državljanin Bosne i Hercegovine,
c) da ima prebivalište na području Unsko-sanskog kantona najmanje dvije godine prije podnošenja prijave,
d) da nema riješeno stambeno pitanje, odnosno da nekretina za koju traži subvenciju služi isključivo za rješavanje stambenog pitanja kandidatai i članova njegovog porodičnog domaćinstva,
e) da nije bio vlasnik stana ili kuće koju je otuđio pravnim poslom,
f) da prodavač stana ili kuće nije roditelj, brat ili sestra kandidata ili roditelj, brat ili sestra bračnog/vanbračnog partnera kandidata,
g) da je zaključio ugovor ili predugovor o kupoprodaji stana ili kuće ovjeren od strane nadležnog organa u periodu od 1.1.2025. godine do dana podnošenja prijave po javnom pozivu za subvencioniranje stambenog zbrinjavanja mladih,
h) da posjeduje odobrenje za građenje za objekat u periodu od 1.1.2024. godine do dana podnošenja prijave po javnom pozivu za subvencioniranje stambenog zbrinjavanja mladih,
i) pravo na subvencioniranje može ostvariti i kandidat koji vrši nadziđivanje građevina ili individualnih stambenih objekata u vlasništvu jednog od roditelja bračnog/vanbračnog partnera, te na taj način izvedenim radovima prvi put rješava stambeno pitanje, 
j) kandidat može ostvariti subvenciju pod uvjetom da je rješio imovinsko-pravne odnose na novo izgrađenom objektu, odnosno na nadzidanoj građevini,
k) kandidat može ostvariti subvenciju pod uvjetom da njemu ili bračnom/vanbračnom partneru nisu od strane Ministarstva ranije dodijeljena sredstva u svrhu subvencioniranja stambenog zbrinjavanja,
l) pravo na subvenciju ne može ostvariti kandidat koji živi i radi izvan teritorije Bosne i Hercegovine.


IV. KRITERIJI ZA BODOVANJE

Kriteriji za određivanje broja bodova i utvrđivanja reda prvenstva kandidata su:

1. Stručna sprema kandidata
       Broj bodova koji se dodjeljuje po osnovu kriterija stepen stručne spreme je:
a) doktor nauka. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 30 bodova,
b) magistar nauka ili završen drugi ciklus visokog obrazovanja sa ostvarenih ukupno 300 ECTS bodova . . . . . . . . . . . . . . . .. . . . . . . . . . . . . . . . . . . . . . . . . . .   .  25 bodova,
c) VSS ili završen prvi ciklus visokog obrazovanja u četvorogodišnjem trajanju sa ostvarenih 240 ECTS bodova, prvak opere, drame i baleta . . . . . . . . . . . . .  20 bodova,
d) Završen prvi ciklus visokog obrazovanja u trogodišnjem trajanju sa ostvarenih 180 ECTS bodova ili VŠS . . . . . . . . . . . . . . . . . . . . . . . . . . . . . . . . . . . . . . . . . . 15 bodova,
e) SSS . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  10 bodova,
f) NS . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  5 bodova.

2. Visina redovnih prihoda
	Broj bodova koji se dodjeljuje po osnovu kriterija redovnih prihoda je:
a) redovna mjesečna primanja po članu domaćinstva do 400,00 KM ………  30 bodova,
b) redovna mjesečna primanja po članu domaćinstva od 400,01 KM do 600,00 KM ……………………………………………………………………………   25 bodova,
c) redovna mjesečna primanja po članu domaćinstva od 600,01 KM do 800,00 KM……………………………………………………………………….    20 bodova,
d) redovna mjesečna primanja po članu domaćinstva od 800,01 KM do 1.000,00 KM………………………………………………………………………..    15 bodova,
e) redovna mjesečna primanja po članu domaćinstva preko 1.000,00 KM………………………………………………………………………..    10 bodova.
Broj bodova koji se dodjeljuje po osnovu statusa zaposlenosti članova domaćinstva:
a) za svakog punoljetnog člana domaćinstva koji se nalazi na evidenciji nezaposlenih ........................................................................................................................... 2 boda.

3.    Broj članova porodičnog domaćinstva
Broj bodova koji se dodjeljuje po osnovu kriterija broj članova porodičnog domaćinstva, za svakog člana porodičnog domaćinstva računajući i podnosioca prijave. . . . . . . . . . . 3 boda.

4.    Boravak na području Unsko-sanskog kantona
Broj bodova koji se dodjeljuje po osnovu kriterija boravak na području Unsko-sanskog kantona:
a) za svaku godinu provedenu na području Unsko-sanskog kantona od dana punoljetstva do dana apliciranja na javni poziv. . . . . . . . . . . . . . . . . . . . . . . . . . . . . . . . . 1 bod.

5.    Stepen invaliditeta
Broj bodova koji se dodjeljuje po osnovu kriterija stepen invaliditeta u skladu sa odredbom člana 18.b Zakona o osnovama socijalne zaštite, zaštite civilnih žrtava rata i zaštite porodice sa djecom (“Službene novine Federacije BiH”, broj: 36/99, 54/04, 39/06, 14/09, 45/16, 40/18 i 16/23) je: 
a) [bookmark: _Hlk37102978]za lica sa invaliditetom sa 100% oštećenja organizma . . . . . . . . . . . . . . . . . . 10 bodova,
b) [bookmark: _Hlk37102999]za lica sa invaliditetom sa 90% oštećenja organizma . . . . . . . . . . . . . . . . . . . . 8 bodova.
	Broj bodova koji se dodjeljuje po osnovu kriterija stepen invalidnosti u skladu sa odredbom člana 39. Zakona o penzijskom i invalidskom osiguranju (“Službene novine Federacije BiH”, broj: 13/18, 93/19, 90/21, 19/22, 47/24, 19/25 i 6/26) je:
a) za I kategoriju invalidnosti . . . . . . . . . .  . . . . . . . . . . . . . . . . . . . . . . . . . . . . 10 bodova,
b) za II kategoriju invalidnosti . . . . . . . . . . . . . . . . . . . . . . . . . . . . . . . . . . . . . .   8 bodova.

6.    Priznati status člana porodice šehida, poginulog ili nestalog borca
Broj bodova koji se dodjeljuje po osnovu kriterija član porodice šehida, poginulog ili nestalog borca, ratnog vojnog invalida i demobilisanog borca je:
a)   član porodice šehida, poginulog ili nestalog borca . . . . . . . . . . . . . . . . . . . . 10 bodova, 
b)   član porodice ratnog vojnog invalida . . . . . . . . . . . . . . . . . . . . . . . . . . . . . . .   5 bodova,
c)   član porodice nosioca ratnog priznanja . . . . . . . . . . . . . . . . . . . . . . . . . . . . .  4 boda, 
d)   član porodice demobilisanog borca . . . . . . . . . . . . . . . . . . . . . . . . . . . . . . . .  3 boda.

7.    Kupoprodajna cijena stana ili kuće iz ugovora 
Broj bodova koji se dodjeljuje po osnovu kriterija kupoprodajna cijena stana ili kuće iz ugovora ili ukupna cijena radova, materijala i opreme iz glavnog projekta novo izgrađene građevine ili nadzidane građevine je:
a) cijena do 100.000,00 KM . . . . . . . . . . . . . . . .  . . . . . .  .  . . . . . . . . . . . . . . 15 bodova,
b) cijena od 100.000,00 KM do 200.000,00 KM . . . . . .  .  . . . . . . . . . . . . . . . 10 bodova,
c) cijena preko 200.000,00 KM . . . . . . . . . . . . . . . . . . . . . . . .  . . . . . . . . . . . .  5 bodova.

8.    Zajedničko apliciranje bračnih ili vanbračnih partnera
Bračni ili vanbračni partner aplicira zajedno jednom aplikacijom uz ovjerenu izjavu koji će od njih biti podnositelj prijave.
U slučaju da bračni ili vanbračni partner podnositelja prijave ispunjava uvjete iz tačke III. ovog Javnog poziva, na broj bodova koje dobije podnositelj prijave, dodaje se jedna trećina bodova koje dobije njegov bračni ili vanbračni partner po osnovu kriterija iz tačke IV. podtačke 1., 4. i 6. ovog Javnog poziva.

9.    Redoslijed na rang listi u slučaju jednakog broja bodova 
U slučaju jednakog broja bodova, prednost na rang listi se daje kandidatu koji dolazi iz jedinice lokalne samouprave sa nižim Indeksom nivoa razvijenosti prema posljednim objavljenim podacima Federalnog zavoda za programiranje razvoja.
U slučaju istog broja bodova po ovom osnovu, prednost na rang listi se daje kandidatu koji je dobio veći broj bodova prema redoslijedu kriterija iz tačke IV. ovog Javnog poziva, a u slučaju istog broja bodova i po tom osnovu, kandidati se na rang listi upisuju po abecednom redu prezimena i imena kandidata.


V. DOKUMENTACIJA UZ PRIJAVU NA JAVNI POZIV
Podnosioci prijave su dužni uz prijavu na Javni poziv, dostaviti sljedeću dokumentaciju:
a) izvod iz matične knjige rođenih (kopija),
b) uvjerenje o državljanstvu, ne starije od tri mjeseca (kopija),
c) uvjerenje Ministarstva unutrašnjih poslova Unsko-sanskog kantona o kretanju ne starije od 30 dana (orginal ili ovjerena kopija),
d) uvjerenje nadležnog suda da kandidat i članovi njegovog porodičnog domaćinstva nisu vlasnici stana ili porodične kuće u mjestu rođenja na području Bosne i Hercegovine i u mjestu boravka na području Unsko-sanskog kantona ne starije od 30 dana (orginal ili ovjerena kopija),
e) [bookmark: _Hlk40189810]izjavu kandidata ovjerenu kod nadležnog gradskog/općinskog organa ili notara, da on i članovi njegovog porodičnog domaćinstva nisu bili vlasnici stana ili kuće koju su otuđili pravnim poslom ne stariju od 30 dana (orginal),
f) izjavu kandidata ovjerenu kod nadležnog gradskog/općinskog organa ili notara da prodavač stana ili kuće nije roditelj, brat ili sestra kandidata ili roditelj, brat ili sestra bračnog partnera kandidata ne stariju od 30 dana (orginal),
g) ugovor o kupovini stana/kuće ili notarski obrađen predugovor o kupovini stana/kuće (original ili ovjerena kopija),
h) za gradnju ili nadziđivanje građevine odobrenje za građenje (ovjerena kopija),
i) za gradnju ili nadziđivanje građevine prva strana glavnog projekta građevine i strana ukupne rekapitulacije predmjera i predračuna radova, materijala i opreme iz glavnog projekta građevine (ovjerena kopija),
j) za nadziđivanje građevina ili individualnih stambenih objekata u vlasništvu jednog od roditelja bračnog/vanbračnog partnera, dokaz o riješenim imovinsko-pravnim odnosima na nadzidanoj građevini (orginal ili ovjerena kopija),
k) diplomu o završenoj stručnoj spremi (orginal ili ovjerena kopija). Napomena: Ukoliko se radi o inostranoj obrazovnoj ispravi, kandidat je obavezan uz ovjerenu kopiju iste dostaviti i odgovarajuće rješenje o nostrifikaciji, odnosno stručnom priznanju, izdato od strane nadležnog ministarstva (orginal ili ovjerena kopija),
l) izvod iz matične knjige rođenih za članove porodičnog domaćinstva (original ili ovjerena kopija),
m) ispravu nadležnog organa za kriterij iz tačke IV. podtačka 5. Javnog poziva (ovjerena kopija),
n) ispravu nadležnog organa za kriterij iz tačke IV. podtačka 6. Javnog poziva (ovjerena kopija),
o) izjavu ovjerenu kod nadležnog gradskog/općinskog organa ili notara o zajedničkoj aplikaciji bračnih ili vanbračnih partnera ne stariju od 30 dana (orginal), 
p) za vanbračne partnere koji u vanbračnoj zajednici nisu stekli zajedničko dijete, izjavu vanbračnih partnera ovjerenu kod nadležnog gradskog/općinskog organa uprave ili notara kojom potvrđuju da njihova vanbračna zajednica traje najmanje tri godine (original),
q) original notarski ovjerenu izjavu kandidata (nosioca prijave) kojom, u slučaju da mu budu odobrena sredstva za subvencioniranje stambenog zbrinjavanja, potvrđuje: 
· da će Ministarstvu dostaviti dokaz da je ugovor realizovan i izvršen upis u zemljižne knjige, odnosno knjigu položenih ugovora u roku od godinu dana od dana uplate sredstava na ime subvencije, 
· da će Ministarstvu u roku od 15 dana po isteku roka od godinu dana, dostaviti dokaz o izvršenoj predbilježbi prava vlasništva u zemljišnim knjigama, odnosno knjizi položenih ugovora ukoliko je zaključio ugovor ili predugovor o kupoprodaji stana čija izgradnja ne bude završena u roku od godinu dana od dana uplate sredstava na ime subvencije, 
· da će Ministarstvu dostaviti dokaz da je sredstava na ime subvencije utrošio na radove, materijal ili opremu (za kandidata koji je dobio sredstva za gradnju ili nadziđivanje građevine),
· da je saglasan da neće otuđiti stan ili kuću, koji je predmet kupoprodajnog ugovora ili predmet gradnje ili nadziđivanja, niti će isti dati u zakup u roku od tri godine od dana uplate sredstava na ime subvencije i da će Ministarstvu, po isteku tri godine od dana uplate sredstava na ime subvencije, dostaviti Izvod iz zemljišnih knjiga za tu nekretninu kao dokaz, 
· da će, ukoliko ne izvrši naprijed utvrđene obaveze, najdalje u roku od 30 dana po isteku utvrđenih rokova, Ministarstvu izvršiti povrat sredstava uplaćenih na ime subvencije,
r) izjava – kućna lista ne starija od 30 dana (orginal ili ovjerena kopija),
s) dokaz o visini stalnih izvora prihoda za sve punoljetne članove porodičnog domaćinstva (kopija): 
· potvrda ili platna lista poslodavca o mjesečnim primanjima podnosioca zahtjeva i svih punoljetnih članova porodičnog domaćinstva,  
· ček od PIO penzije za posljedni mjesec, 
· za osobe koje imaju registrovanu samostalnu djelatnost: rješenje o registraciji obrta/srodne djelatnosti, obrazac 2002 o plaćenim doprinosima, za posljedni mjesec i GPD i SPR obrasci godišnje prijave za 2025. godinu,
t) uvjerenje iz Poreske uprave za podnosioca prijave i punoljetne članove domaćinstva o dodatnim prihodima (original ili ovjerena kopija),
u) uvjerenje službe za zapošljavanje za sve nezaposlene članove domaćinstva, a ukoliko se isti ne vode na evidenciji službe za zapošljavanje, uvjerenje iz ispostave poreske uprave za sve nezaposlene članove domaćinstva kao dokaz o statusu nezaposlenosti (original ili ovjerena kopija),
v) dokaz o otvorenom transakcijskom računu u banci za kandidata (kopija). 

Podnosioci prijave dužni su nabrojanu dokumentaciju dostaviti složenu hronološkim redom, te čvrsto uvezanu.


VI. POSTUPAK RAZMATRANJA PRIJAVA I DODJELA SREDSTAVA
Prijavu sa dokazima kandidat podnosi komisiji koju imenuje ministar Ministarstva. U sastav komisije imenuje se jedan član ispred Vijeća mladih Unsko-sanskog kantona,
Komisija, po prijemu prijave, provjerava ispunjenost uvjeta iz tačke III. ovog Javnog poziva na osnovu dostavljene relevantne dokumentacije, isprava priloženih uz prijavu te uvida u službenu evidenciju Ministarstva.
Komisija će odbaciti prijavu kandidata koji je dostavio nepotpunu dokumentaciju i koji ne ispunjava uvjete iz tačke III. ovog Javnog poziva.
Komisija vrši bodovanje kandidata u skladu sa kriterijima iz tačke IV. ovog Javnog poziva i utvrđuje nacrt rang liste uspješnih kandidata i listu prijava koje se odbacuju sa razlozima za odbacivanje.
Nacrt rang liste se objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona. Na nacrt rang liste kandidat može ministru Ministarstva uložiti prigovor, uz odgovarajući dokaz, u roku od sedam dana od dana objavljivanja nacrta rang liste. Prigovor razmatra ministar Ministarstva, nakon čega pisano obavještava podnosioca prigovora o donesenoj odluci i utvrđuje konačnu rang listu.
Konačnu rang listu utvrđuje ministar i ista se objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona. 
Na osnovu konačne rang liste, ministar na prijedlog komisije sačinjava prijedlog odluke sa imenom i prezimenom kandidata, brojem bodova na rang listi i iznosom novčanih sredstava kojima se subvencionira stambeno zbrinjavanje kandidata i prijedlog odluke dostavlja Vladi Unsko-sanskog kantona na usvajanje.
Ministarstvo po naprijed navedenoj odluci Vlade Unsko-sanskog kantona vrši isplatu sredstava kandidatima na ime subvencioniranja stambenog zbrinjavanja mladih.




VII. MJESTO I ROK PODNOŠENJA PRIJAVA
Obrazac prijave sa izjavama, objavljen je na web stranici Vlade Unsko-sanskog kantona (www.vladausk.ba), a može se preuzeti i u zgradi Vlade Unsko-sanskog kantona (protokol), ulica Alije Đerzeleza broj 2., 77 000 Bihać.
	Popunjena prijava sa izjavama i potrebnom dokumentacijom predaje se u zatvorenoj koverti na protokol Vlade Unsko-sanskog kantona ili putem pošte u zatvorenoj koverti na adresu: 
„Ministarstvo za građenje, prostorno uređenje i zaštitu okoliša - Komisija za provođenje Javnog poziva, ulica Alije Đerzeleza broj 2., 77 000 Bihać“,  sa naznakom: „PRIJAVA NA JAVNI POZIV ZA SUBVENCIONIRANJE STAMBENOG ZBRINJAVANJA MLADIH ZA 2026. GODINU  – NE OTVARATI“.
	Javni poziv se objavljuje na oglasnoj ploči Vlade Unsko-sanskog kantona i web stranici Vlade Unsko-sanskog kantona www.vladausk.ba. 
	Javni poziv ostaje otvoren 40 dana od dana posljednje objave. 
	Prijave kandidata koje su neblagovremene, nepotpune i koje ne ispunjavaju uvjete iz tačke III. Javnog poziva Komisija će odbaciti.


VIII. OPĆE ODREDBE
 	Budžetska sredstava koja se dodjeljuju ne predstavljaju državnu pomoć u smislu Zakona o sistemu državne pomoći u Bosni i Hercegovini („Službeni glasnik BiH“, broj: 10/12 i 39/20) i podzakonskih akata koji se primjenjuju u Federaciji Bosne i Hercegovine.
Svaki član komisije bit će isključen iz postupka dodjele ukoliko se utvrdi da je u sukobu interesa u odnosu na podnosioca prijave, a podnosioci prijave imaju mogućnost prijaviti sumnju na postojanje sukoba interesa, o kojima će Ministarstvo odlučiti pojedinačno po svakoj prijavi.
Sve dodatne informacije vezane za Javni poziv, mogu se dobiti svakim radnim danom putem telefona 037/316-044.      




         M I N I S T A R	
                                                                                        	mr. Haris Koljić, dipl.ing.šum.

